Source: https://www.financnasprava.sk/sk/podnikatelia/dane/dan-z-prijmov/fyzicke-osoby/_financne-vyrovnanie
Timestamp: 2018-12-15 00:55:06+00:00

Document:
Fyzické osoby - PFS
Daňové priznanie k dani z príjmov za zdaňovacie obdobie 2018 je povinný podať daňovník, ak jeho celkové zdaniteľné príjmy dosiahnuté v roku 2018 presiahli sumu 1 915,01 eura. Do celkových zdaniteľných príjmov sa zahrňuje akýkoľvek dosiahnutý príjem, ktorý je predmetom dane a nie je od dane z príjmov oslobodený. Do celkových zdaniteľných príjmov sa zahrňuje aj príjem dosiahnutý zo zdrojov v zahraničí, ak ide o daňovníka s neobmedzenou daňovou povinnosťou (t.j. rezidenta SR).
Ak v priebehu zdaňovacieho obdobia bola ukončená podnikateľská činnosť, napr. zrušenie živnostenského oprávnenia, skončenie poberania príjmov z inej samostatnej zárobkovej činnosti, lehota na podanie daňového priznania zostáva nezmenená. Daňové priznanie sa podáva do troch kalendárnych mesiacov po uplynutí zdaňovacieho obdobia, t.j. za rok 2018 posledným dňom lehoty na podanie daňového priznania 1.4.2019; v tejto lehote je daňovník povinný daň aj zaplatiť. Takýto daňovník však môže využiť aj postup podľa § 49 ods. 3 zákona o dani z príjmov, t.j. na základe oznámenia podaného príslušnému správcovi dane do uplynutia lehoty na podanie daňového priznania sa mu predĺži lehota na podanie daňového priznania.
Na podávanie daňových priznaní k dani z príjmov fyzickej osoby s príjmami z podnikania alebo z inej samostatnej zárobkovej činnosti za rok 2017 sa použije tlačivo typu B, ktorého vzor ustanovilo MF SR opatrením č. MF/16021/2017-721 z 22.11.2017. Tlačivo daňového priznania k dani z príjmov je k dispozícii aj na internetovej stránke finančnej správy.
Príklad na vyplnenie daňového priznania:
Pán Ivan Dobrota je podnikateľ – živnostník. Nie je platiteľom DPH. Vykonáva maloobchodnú činnosť. Za rok 2017 dosiahol príjmy zo živnosti, a to vo výške 19 500 eur. Rozhodol sa, že za zdaňovacie obdobie roku 2017 uplatní výdavky percentom z príjmov ....
riešenie [.pdf; 269 kB; nové okno] (vyplnené daňové priznanie)
Pán Ján Kováč je podnikateľ – živnostník (vykonáva stolárske práce). Nie je platiteľom DPH. Za rok 2017 dosiahol príjmy zo živnosti, a to vo výške 25 360 eur. Na dosiahnutie, zabezpečenie a udržanie príjmov preukázateľne vynaložil výdavky vo výške 17 524 eur.
celé zadanie [.pdf; 285 kB; nové okno]
riešenie [.pdf; 279 kB; nové okno] (vyplnené daňové priznanie)
z predaja majetku zahrnutého do konkurznej podstaty a z odpisu záväzkov pri konkurze alebo pri splátkovom kalendári, ktoré sú vykonané podľa zákona č. 7/2005 Z. z. o konkurze a reštrukturalizácii, vrátane odpisu záväzkov voči veriteľom, ktorí v konkurze neuplatnili svoje pohľadávky voči daňovníkovi; rovnako sa postupuje aj pri odpise záväzkov u daňovníka, ak dôjde k zrušeniu konkurzu podľa § 167v ods. 1 zákona o konkurze a reštrukturalizácii,
plnenia poskytované v rámci aktívnej politiky trhu práce prijaté v súvislosti s výkonom činností, z ktorých plynú príjmy podľa § 6 (napr. dotácie z úradu práce poskytnuté v zmysle zákona č. 5/2004 Z. z. o službách zamestnanosti [nové okno] )
zo živnosti (živnostník vykonávajúci činnosť na základe živnostenského oprávnenia v súlade so zákonom č. 455/1991 Zb. o živnostenskom podnikaní [nové okno] )
z vytvorenia diela a z podania umeleckého výkonu, pri ktorých daňovník uplatnil postup podľa § 43 ods. 14 zákona o dani z príjmov (t.j. uzatvoril písomnú dohodu s platiteľom dane o nevyberaní dane zrážkou) a z vydávania, rozmnožovania a rozširovania literárnych diel a iných diel na vlastné náklady podľa zákona č. 185/2015 Z. z. [nové okno]
z činností, ktoré nie sú živnosťou ani podnikaním (napr. osobný asistent)
znalcov a tlmočníkov za činnosť podľa zákona č. 382/2004 Z.z. [nové okno]
z činností sprostredkovateľov podľa osobitných predpisov (napr. zákon č. 340/2005 Z.z. [nové okno], zákon č. 650/2004 Z.z. [nové okno], zákon č. 5/2004 Z.z. [nové okno], zákon č. 310/1992 Zb. [nové okno]), ktoré nie sú živnosťou
príjmy z činnosti športovca alebo športového odborníka podľa zákona č. 440/2015 Z. z. o športe [nové okno]
Fyzická osoba môže vykázať daňovú stratu za zdaňovacie obdobie r. 2015 iba za predpokladu, že pri vyčíslení základu dane, resp. čiastkového základu dane z príjmov z podnikania (§ 6 ods. 1) a inej samostatnej zárobkovej činnosti (§ 6 ods. 2) uplatňuje daňové výdavky, teda výdavky preukázateľne vynaložené daňovníkom, súvisiace s dosiahnutím, zabezpečením a udržaním zdaniteľných príjmov, zaúčtované v účtovníctve daňovníka alebo zaevidované v daňovej evidencii podľa § 6 ods. 11 zákona o dani z príjmov.
Od základu dane (čiastkového základu dane) z príjmov z podnikania a z inej samostatnej zárobkovej činnosti podľa § 6 ods. 1 a 2 daňovníka, ktorý je fyzickou osobou, možno odpočítať daňovú stratu rovnomerne počas štyroch bezprostredne po sebe nasledujúcich zdaňovacích období, a to počnúc zdaňovacím obdobím bezprostredne nasledujúcim po zdaňovacom období, za ktoré bola táto daňová strata vykázaná.
Neuplatnené daňové straty vykázané za zdaňovacie obdobia ukončené v rokoch 2010 až 2013 už nie je možné odpočítať od základu dane vykázanom za rok 2018.
Nezdaniteľná časť základu dane na daňovníka za zdaňovacie obdobie 2018 je:
Ak je základ dane daňovníka rovný alebo je nižší ako 19 948 eur, nezdaniteľná časť je:
Ak je základ dane daňovníka vyšší ako 19 948 eur, nezdaniteľná časť je:
rozdiel medzi sumou 8 817,016 a jednej štvrtiny základu dane daňovníka; ak táto suma je nižšia ako nula, nezdaniteľná časť základu dane ročne na daňovníka sa rovná nule
Poberateľ starobného dôchodku alebo predčasného starobného dôchodku zo sociálneho poistenia, starobného dôchodkového sporenia alebo dôchodku zo zahraničného povinného poistenia rovnakého druhu, alebo výsluhového dôchodku, alebo výsluhového dôchodku zo zahraničia, alebo obdobného výsluhového dôchodku zo zahraničia (§ 11 ods. 6 zákona o dani z príjmov), ak bol poberateľom tohto dôchodku k 1.1.2018, má nárok na uplatnenie nezdaniteľnej časti základu dane iba v prípade, že ročná suma vyplateného dôchodku v roku 2018 v úhrne nepresahuje sumu 3 830,02 eura. Potom nezdaniteľná časť základu dane na daňovníka predstavuje rozdiel medzi sumou 3 830,02 eura a vyplatenou sumou dôchodku.
Ak daňovník bol poberateľom uvedeného dôchodku k 1.1.2018 a ročná suma vyplateného dôchodku v roku 2018 v úhrne presahuje sumu 3 830,02 eura, nemá nárok na uplatnenie nezdaniteľnej časti základu dane na daňovníka.
Ak sa daňovník stal dôchodcom v priebehu roka 2018 (nebol poberateľom dôchodku k 1.1.2018), vzniká mu nárok na celú nezdaniteľnú časť vo výške 3 830,02 eura, resp. v závislosti od vykázaného základu dane.
Ak daňovník dosiahne v zdaňovacom období roku 2018 základ dane rovnajúci sa alebo nižší ako 35 268,06 eura, nezdaniteľná časť základu dane na manželku (manžela) je:
Ak je základ dane daňovníka v zdaňovacom období roku 2018 vyšší ako 35 268,06 eura, nezdaniteľná časť základu dane na manželku (manžela) je:
rozdiel medzi sumou 12 647,032 a jednej štvrtiny základu dane daňovníka, ak manželka (manžel) žijúca s ním v domácnosti nemala žiadny vlastný príjem; ak táto suma je nižšia ako nula, nezdaniteľná časť základu dane na manželku (manžela) sa rovná nule
Ak daňovník dosiahne v roku 2018 zdaniteľné príjmy zo závislej činnosti aspoň vo výške 2 880 eur alebo príjmy z podnikania a inej samostatnej zárobkovej činnosti aspoň vo výške 2 880 eur a vykáže základ dane (čiastkový základ dane) z príjmov z podnikania a z inej samostatnej zárobkovej činnosti, môže si na toto vyživované dieťa uplatniť daňový bonus v ročnej výške 258,72 eura (za 1-12/2018 v sume 21,56 eura mesačne) resp. vo výške za počet mesiacov, v ktorých sa považovalo dieťa za vyživované (nezaopatrené).
daňovník dosiahol zdaniteľný príjem aspoň 2 880 eur (musí ísť o príjem zo závislej činnosti alebo príjem z podnikania alebo z inej samostatnej činnosti a vykázal základ dane z podnikania a z inej samostatnej zárobkovej činnosti,
ktorého základ dane tvorí súčet čiastkových základov dane z príjmov podľa § 5 a § 6 zákona o dani z príjmov, ak čiastkový základ dane z príjmov podľa § 5 tvorí viac ako 50 % zo súčtu čiastkových základov dane z príjmov podľa § 5 a § 6 zákona o dani z príjmov,
Registračnú povinnosť k dani z príjmov si fyzická osoba splní v zmysle § 67 zákona č. 563/2009 Z. z. [nové okno] o správe daní (daňový poriadok) a o zmene a doplnení niektorých zákonov v znení neskorších predpisov predložením riadne vyplneného registračného tlačiva, ktorého vzor určí Ministerstvo financií SR, ak sa žiadosť o registráciu podáva elektronickými prostriedkami, podáva sa v predpísanej forme.
Ak fyzická osoba získa oprávnenie na podnikanie podľa živnostenského zákona na jednotnom kontaktnom mieste, svoje registračné povinnosti si plní na tomto mieste. Ostatné fyzické osoby si môžu registračné povinnosti plniť prostredníctvom jednotného kontaktného miesta, ak sa tak rozhodnú.
Registračná povinnosť sa nevzťahuje na daňovníka, ktorý má príjmy len podľa § 5 (príjmy zo závislej činnosti), § 7 (príjmy z kapitálového majetku) alebo § 8 (ostatné príjmy) ZDP alebo len príjmy, z ktorých sa daň vyberá zrážkou (§ 43 ZDP), alebo kombináciu týchto príjmov.
Fyzická osoba, ktorá na území SR získa povolenie na podnikanie alebo oprávnenie na podnikanie, je povinná požiadať správcu dane o registráciu do konca kalendárneho mesiaca po uplynutí mesiaca, v ktorom získala povolenie alebo oprávnenie na podnikanie. Na účely ZDP sa dňom získania povolenia alebo oprávnenia na podnikanie považuje deň, keď je fyzická osoba podľa osobitných predpisov oprávnená začať podnikať na území SR.
Fyzická osoba, ktorá nie je registrovaná podľa § 49a ods. 1 ZDP, je povinná v lehote do konca kalendárneho mesiaca po uplynutí mesiaca, v ktorom na území SR začala vykonávať inú samostatnú zárobkovú činnosť alebo v ktorom na území SR prenajala nehnuteľnosť okrem pozemku, požiadať správcu dane o registráciu.
Fyzická osoba, ktorá nie je registrovaná podľa § 49a ods. 1 alebo 2 ZDP, je povinná v lehote do konca kalendárneho mesiaca nasledujúceho po uplynutí mesiaca, v ktorom vznikla povinnosť zrážať daň alebo preddavky na daň, alebo daň vyberať, požiadať správcu dane o registráciu ako platiteľ dane; uvedený postup sa netýka prípadu, ak sa fyzická osoba stala platiteľom dane podľa § 43 ods. 17 ZDP.
Ak fyzickej osobe, ktorá nie je registrovaná podľa § 49a ods. 1 až 3 ZDP, vznikla na území SR stála prevádzkareň, je povinná požiadať správcu dane o registráciu do konca kalendárneho mesiaca po uplynutí mesiaca, v ktorom vznikla stála prevádzkareň.
Ak dôjde k zmenám skutočností oznámených pri registrácii alebo ak daňovníkovi zanikne daňová povinnosť, je povinný tieto skutočnosti oznámiť správcovi dane do konca kalendárneho mesiaca nasledujúceho po uplynutí mesiaca, v ktorom tieto zmeny nastali.
Ak fyzickej osobe, ktorá je registrovaná podľa § 49a ods. 1 až 3 ZDP, vznikla na území Slovenskej republiky stála prevádzkareň, je povinná správcovi dane oznámiť vznik stálej prevádzkarne v lehote do konca kalendárneho mesiaca nasledujúceho po uplynutí mesiaca, v ktorom tejto fyzickej osobe vznikla stála prevádzkareň.
Fyzická osoba vrátane stálej prevádzkarne, ktorá vypláca, poukazuje alebo pripisuje úrokový príjem fyzickej osobe, ktorá je daňovníkom členského štátu Európskej únie, závislého územia alebo územia tretieho štátu a ktorá je konečným príjemcom tohto príjmu, je povinná oznámiť každoročne do 31. marca po uplynutí kalendárneho roka správcovi dane na tlačive, ktorého vzor určí finančné riaditeľstvo – meno, priezvisko, trvalý pobyt tejto fyzickej osoby a jej daňové identifikačné číslo pridelené v štáte, v ktorom je daňovník s neobmedzenou daňovou povinnosťou, alebo ak jej daňové identifikačné číslo nebolo pridelené, dátum, miesto narodenia a sumu tohto príjmu za predchádzajúci kalendárny rok.
Ak fyzická osoba získa oprávnenie na podnikanie podľa živnostenského zákona na jednotnom kontaktnom mieste, svoje oznamovacie povinnosti si plní na tomto mieste. Ostatné fyzické osoby si môžu oznamovacie povinnosti plniť prostredníctvom jednotného kontaktného miesta, ak sa tak rozhodnú.
Vyplnenie tlačiva daňového priznania bude trvať len niekoľko minút. Na vyplnenie použite formulár daňové priznanie FO typ B č. MF/016160/2017-721 vydaný Opatrením MF SR č. MF/16021/2017-721 [nové okno]. Tlačivo daňového priznania FO typ B má 12 strán a 3 prílohy, ktoré sú neoddeliteľnou súčasťou daňového priznania a ktoré sa počítajú do počtu príloh uvedeného na riadku 136 daňového priznania FO typ B, aj keď sa nevypĺňajú.
kópiu zmluvy o združení len vtedy, ak ešte správcovi dane nebola predložená, resp. vtedy, ak predložená správcovi dane už bola, ale došlo v nej k zmenám,
písomné potvrdenie o výkone dobrovoľníckej činnosti podľa zákona č. 406/2011 Z. z. [nové okno] o dobrovoľníctve a to počas najmenej 40 hodín v zdaňovacom období, t.j. ak daňovník splnil podmienky a rozhodol sa poukázať podiel zaplatenej dane až do výšky 3 %.
Na účely podania daňového priznania typ B, ak je daňovník účtovnou jednotkou, potom je povinný zostaviť účtovnú závierku ku koncu zdaňovacieho obdobia a v termíne na podanie daňového priznania ju uložiť podľa zákona č. 431/2002 Z. z. [nové okno] o účtovníctve v znení neskorších predpisov, ak osobitný predpis neustanovuje inak. Účtovná závierka nie je prílohou daňového priznania, ale samostatným podaním a neuvádza sa do počtu príloh uvedených na riadku 136 daňového priznania FO typ B.
Po vyplnení daňového priznania sa daňový subjekt dozvie výšku dane, ktorú má zaplatiť alebo výšku daňového preplatku alebo daňového bonusu, ktorá mu má byť vrátená (podrobnejšie informácie v záložke Finančné vyrovnanie). V daňovom priznaní FO typ B musí mať pre poukázanie daňového preplatku alebo vyplatenie daňového bonusu vyplnenú a podpísanú Žiadosť o vrátenie daňového preplatku alebo o vyplatenie daňového bonusu (XIV. oddiel), kde si uvedie, akým spôsobom majú byť poukázané finančné prostriedky (poštovou poukážkou alebo na účet).
nemá do pätnástich dní po uplynutí lehoty na podanie daňového priznania nedoplatok na dani, pričom za daňový nedoplatok pre účely tohto ustanovenia sa nepovažuje suma nedoplatku na dani nepresahujúca 5 eur (§ 50 ods. 6 písm. a) ZDP [nové okno]);
daňovník FO vo vyhlásení určil len jedného prijímateľa podielu zaplatenej dane s uvedením príslušnej sumy (§ 50 ods. 6 písm. b) ZDP [nové okno]) a nemá do pätnástich dní po uplynutí lehoty na podanie daňového priznania nedoplatok na dani, pričom za daňový nedoplatok pre účely tohto ustanovenia sa nepovažuje suma nedoplatku na dani nepresahujúca 5 eur (§ 50 ods. 6 písm. a) ZDP [nové okno]);
podiel zaplatenej dane je najmenej 3 eurá, pričom za zaplatenú daň sa považuje zaplatená daň znížená o daňový bonus (§ 50 ods. 1 písm. a) ZDP [nové okno]).
Ak chce poukázať podiel zaplatenej dane do výšky 3 % t.j. ide o daňovníka, ktorý v zdaňovacom období, ktorého sa vyhlásenie týka, vykonával dobrovoľnícku činnosť podľa osobitného predpisu počas najmenej 40 hodín v zdaňovacom období, je povinný predložiť o tom písomné potvrdenie podľa osobitného predpisu (zákon č. 406/2011 Z. z. [nové okno] o dobrovoľníctve).
Preplatok na dani z príjmov
Ak daňový subjekt je rezidentom a má príjmy zo zamestnania (§ 5 ZDP [nové okno]), príjmy z podnikania z inej samostatnej zárobkovej činnosti, z prenájmu a z použitia diela a umeleckého výkonu (§ 6 ZDP [nové okno]), príjmy z kapitálového majetku (§ 7 ZDP [nové okno]) alebo ostatné príjmy (§ 8 ZDP [nové okno]) platí daň na č. ú.:
variabilný symbol 1700992017
Ak je nerezidentom, tak platí daň na č. ú.:
Podrobnejšie informácie o spôsobe označovania platby sú uvedené vo „Vyhláške MF SR č. 378/2011 Z. z." [nové okno] o spôsobe označovania platby dane v znení neskorších predpisov.
Podrobnejšie informácie k tvorbe účtu nájdete na portáli FS v časti "Platenie daní".
Preplatok na dani z príjmov bude vrátený v lehote do 30 dní od doručenia žiadosti o jeho vrátenie, najneskôr do 40 dní odo dňa vzniku daňového preplatku, t.j. lehota 40 dní sa začne počítať po uplynutí lehoty na podanie daňového priznania. Za zdaňovacie obdobie 2017 je termín na podanie daňového priznania do 3.4.2018 a preplatok bude vrátený do 11.5.2018.
Preddavky na daň sa platia miestne príslušnému správcovi dane v eurách. Preddavky platí daňovník na vlastné číslo účtu, ktoré mu pridelil správca dane. Číslo účtu sa skladá:
z predčíslia označujúceho druh dane (daň z príjmov fyzickej osoby - 500208, daň z príjmu fyzickej osoby – nerezident - 500216),
ku každej platbe preddavkov je potrebné uviesť správny variabilný symbol podľa Vyhlášky MF SR č. 378/2011 Z. z. o spôsobe označovania platby v znení neskorších predpisov.
variabilný symbol 1100012018 (január 2018) alebo variabilný symbol 1100002018 (pre trvalý príkaz na úhradu)
variabilný symbol 1100412018 (I. štvrťrok 2018) alebo variabilný symbol 1100002018 (pre trvalý príkaz na úhradu)
Na prevod účtu do formátu IBAN použite validátor „IBAN - GENERÁTOR/VALIDÁTOR".
Podrobnejšie informácie k tvorbe účtu nájdete v časti „Platenie daní„.

References: § 49
 § 167
 § 6
 § 43
 § 6
 § 6
 § 5
 § 6
 § 5
 § 5
 § 6
 § 67
 § 5
 § 7
 § 8
 § 49
 § 49
 § 43
 § 49
 § 49